Michal Bílek

Michal Bílek (s. 13. huhtikuuta 1965) on tšekkiläinen jalkapallovalmentaja, joka pelaajana oli puolustaja-keskikenttäpelaaja. 

 Ura pelaajana 

Bílek hankki jalkapallo-oppinsa Sparta Prahan juniorikoulussa 1970-luvulla onnistuen murtautumaan seuran edustusmiehistöön kaudella 1982–1983. Peliaikaa ei kuitenkaan tullut tyydyttävällä tavalla ja kauden jälkeen hän siirtyi RH Chebiin, josta palasi Spartaan 1985. Uusi yritys tuotti tulosta ja Bílek pelasi neljän kauden aikana 137 ottelua voittaen Spartan kanssa neljä perättäistä Tšekkoslovakian mestaruutta.

Vuonna 1990 Bílek jätti kotimaansa kentät ja suuntasi Espanjaan Real Betisiin. Ura ei kuitenkaan merkittävämmin auennut Espanjassa ja 1992 hän palasi kotimaahansa, jossa hän pelasi Sparta Prahassa kauden 1992–1993. Tämän jälkeen Bílek jatkoi uraansa FK Viktoria Žižkovissa, josta palasi kevätkaudeksi 1997 Sparta Prahaan. Lyhyen piipahduksen jälkeen hän siirtyi FK Tepliceen, jossa päätti pelaajauransa 36-vuotiaana vuonna 2001.

Tšekkoslovakian maajoukkueessa Bílek pelasi vuosina 1987–1993 32 maaottelua ja teki niissä 11 maalia. Hän oli mukana MM-kisoissa 1990. Tšekin maajoukkueessa Bílek pelasi 1993–1995 kolme maaottelua.

 Meriitit valmentajana 

 Tšekkoslovakian mestaruus (5): 1987, 1988, 1989, 1990, 1993
 Tšekkoslovakian cup (2): 1988, 1989
 Tšekin mestaruus: 1997
 Tšekin cup: 1994

 Ura valmentajana 
Valmennusuransa Bílek aloitti kaudella 2000–2001 FK Teplicen päävalmentajana Petr Radan saatua potkut 19 ottelukierroksen jälkeen. Pesti jäi lyhytaikaiseksi ja kauden jälkeen hän suuntasi Costa Ricalle CS Cartaginésin päävalmentajaksi. Hän palasi kotimaahansa kauden jälkeen ja toimi 2002–2003 Tšekin alle 19-vuotiaiden maajoukkuevalmentajana.

Vuonna 2003 Bílek siirtyi FK Chmel Blšanyn päävalmentajaksi. Seura putosi kauden 2005–2006 päätteeksi pääsarjasta ja Bílek sai potkut tehtävistään. Potkujensa jälkeen hänestä tuli FC Viktoria Plzeňin päävalmentaja, mutta jo syyskuussa Bílekin entinen seura Sparta Praha palkkasi hänet päävalmentajakseen.Bilek nieuwe coach Sparta Praag Hänen johdollaan seura voitti kauden 2006–2007 päätteeksi tuplamestaruuden. Seuraavalla kaudella paikallisvastustaja SK Slavia Praha voitti liigamestaruuden eikä edes cup-mestaruus pelastanut Bílekiä potkuilta ennen kauden viimeistä kierrosta.Bilek ousted as Sparta lose top spot

Heinäkuussa 2008 Bílekistä tuli slovakialaisseura MFK Ružomberokin päävalmentaja. Novým trénerom MFK Ružomberok Michal Bílek  Hänen johdollaan seura sijoittui Slovakian liigassa seitsemänneksi. Heinäkuussa 2009 hän jätti seuran ja siirtyi Tšekin maajoukkueen apuvalmentajaksi.Nakonec jsem moc dlouho nečekal, říká Haškův reprezentační asistent Bílek

Lokakuussa 2009 Bílekistä tuli Tšekin maajoukkueen uusi päävalmentaja EM-kisoihin 2012 ulottuvalla sopimuksella.Bilek neuer Nationaltrainer Bílekin johdolla Tšekki selvitti tiensä EM-lopputurnaukseen ja maan liitto jatkoi Bílekin sopimusta vuoteen 2014 juuri kisojen alla.Bilek jusqu'en 2014 Tšekki eteni EM-kisoissa puolivälieriin, joissa hävisi Portugalille 1–0. MM-karsinnoissa 2014 Tšekki menetti mahdollisuutensa kisapaikkaan syyskuun kierroksella ja Bílek ilmoitti eroavansa tehtävästään 11. syyskuuta 2013.Italia-tappio liikaa - Tshekin valmentaja erosi

Heinäkuussa 2014 Bílek valittiin georgialaisseura Tbilisin Dynamon päävalmentajaksi.Rekordní štace. Bílek skončil v Dinamu Tbilisi už po sedmi týdnech Bílek sai useiden pelaajien tavoin potkut seurasta jo saman vuoden elokuussa.Dva zápasy a sbohem. Dinamo Tbilisi propustilo 12 hráčů i trenéra Bílka

Syyskuussa 2016 Bílek palkattiin FC Vysočina Jihlavan päävalmentajaksi.Michal Bílek bude trénovat Jihlavu. Po letech mimo fotbal se cítí nabitý energií Hän sai kuitenkin potkut jo maaliskuussa 2017.V Jihlavě skončil Bílek. Nastupuje manažer a kouč Jinoch, asistentem bude i Čuhel 

Kesäkuussa 2018 Bílekistä tuli FC Fastav Zlínin päävalmentaja.Ševci začali s tréninkem. Chci českou kabinu, říká trenér Bílek Tammikuussa 2019 hän siirtyi Kazakstanin maajoukkueen päävalmentajaksi.Michal Bilek

Tammikuussa 2020 Bílekistä tuli maajoukkuevalmentajan tehtävän ohella myös FK Astanan päävalmentaja.Michal Bílek appointed as a new head coach of “Astana” Hän erosi tehtävästään kuitenkin jo syyskuussa 2020.Michal Bilek resigned as the head coach of “Astana”  Marraskuussa 2020 hän jätti myös Kazakstanin maajoukkuevalmentajan tehtävät.

Kesällä 2021 Bílek palasi valmentamaan kotimaahansa, kun hänestä tuli Viktoria Plzeňin päävalmentaja.Trenérem Viktorie Plzeň je Michal Bílek Debyyttikaudellaan hän luotsasi seuran Tšekin mestariksi.Mistrovský tým sezony 2021/2022 Viktoria Plzeň. Kaudella 2022/23 Viktoria sijoittui liigassa kolmanneksi. Kauden jälleen Bílek jätti seuran.COACH MICHAL BÍLEK WILL NOT CONTINUE IN VIKTORIA IN THE NEXT SEASON

 Meriitit valmentajana 

 Tšekin mestaruus (2): 2007, 2022
 Tšekin cup (2): 2007, 2008

 Lähteet 

Luokka:Tšekkiläiset jalkapallovalmentajat
Luokka:Tšekkiläiset jalkapalloilijat
Luokka:Tšekkoslovakialaiset jalkapalloilijat
Luokka:Vuonna 1965 syntyneet
Luokka:Elävät henkilöt